NESECRET

Exemplar nr.

Nr.

Slatina,

MINISTERUL AFACERILOR INTERNE

DEPARTAMENTUL PENTRU SITUAȚII DE URGENȚĂ

INSPECTORATUL GENERAL PENTRU SITUAŢII DE URGENŢĂ

INSPECTORATUL PENTRU SITUAŢII DE URGENŢĂ

„MATEI BASARAB” AL JUDEŢULUI OLT

*ORGANIZAREA ȘI DESFĂȘURAREA*

*ACTIVITĂȚII DE VOLUNTARIAT – “SALVATOR DIN PASIUNE” – ÎN CADRUL INSPECTORATULUI PENTRU SITUAȚII DE URGENȚĂ “MATEI BASARAB” AL JUDEȚULUI OLT*

Activitățile de voluntariat sunt determinate de implicarea activă a voluntarului în viața comunității și constau în participarea efectivă la acțiunile de răspuns operativ generate de manifestarea situațiilor de urgență(incendii, inundații, dezastre naturale, epidemii, etc.), însușirea și punerea în aplicare a noțiunilor de bază în acordarea primului ajutor calificat, implicarea în acțiunile de ajutor umanitar precum și în cele de popularizare în rândul cetățenilor a măsurilor preventive.

Voluntarul este persoana care îndeplinește următoarele condiții la înscrierea pentru activitatea de voluntariat:

1. Vârsta cuprinsă între 16 și 65 ani;
2. Apt din punct de vedere medical;
3. Să nu fi fost condamnat pentru săvârșirea de infracțiuni cu intenție;
4. Să nu fi pierdut anterior calitatea de voluntar în cadrul serviciilor Inspectoratelor pentru Situații de Urgență.

În cadrul activității de voluntariat, voluntarii sunt ierarhizați, în următoarele clase de competență:

1. voluntar I;
2. voluntar II;
3. voluntar III;
4. voluntar IV.

**Voluntar I** este clasa de competență cu care se încadrează voluntarii cu vârsta cuprinsă între 16 și 18 ani și carora li se asigură participarea la cursurile de prim ajutor de bază (fără echipamente medicale) și care nu vor putea lua parte la activități ce ar putea pune în pericol viața sau integritatea corporală a acestora. După împlinirea a 120 de ore de voluntariat și absolvirea cursurilor stabilite, voluntarul poate participa la cursurile de prim ajutor calificat, descarcerare și operațiuni de salvare.

**Voluntar II** este clasa de competență minimă cu care se vor încadra voluntarii cu vârsta de peste 18 ani, vor participa la cursurile de prim ajutor de bază (fără echipamente medicale) și care vor fi pregătiți în vederea participării la intervenții în totalitatea acțiunilor pe care acestea le implică, în funcție de nevoile operative și pregătirea acestora. Voluntarilor ce dispun de această clasă de competență, după efectuarea unui număr de 120 de ore de voluntariat, li se va asigura participarea la cursurile de prim ajutor calificat, descarcerare și operațiuni de salvare.

**Voluntar III** este clasa de competență care se acordă voluntarilor care dispun de contract de voluntariat de cel puțin un an sau echivalentul a 240 de ore de voluntariatși au absolvit cursurile de prim ajutor calificat, descarcerare și operațiuni de salvare. Voluntarilor ce dispun de această clasă de competență li se va asigura participarea la cursurile de prim ajutor calificat cu comptențe extinse.

**Voluntar IV** este clasa de competență care se acordă voluntarilor ce dispun de contract de voluntariat de cel puțin 2 ani sau echivalentul a 480 de ore de voluntariat și au absolvit cursul de prim ajutor calificat, cu competențe extinse.

Voluntarilor ce dețin clasa de competență I nu li se va permite participarea la intervenții ce pot determina afectarea psihologică severă a acestora.

Voluntarii ce dețin clasa de competență I-IV vor urma și cursuri de pregătire pentru intervenția în situații de urgență (căutare-salvare, stingere incendii, etc.).

Participarea la intervenții împreună cu echipajele Inspectoratului pentru Situații de Urgență este condiționată de absolvirea cursului corespunzător.

Activitatea de voluntariat se desfășoară pe baza unui contract de voluntariat, încheiat între Inspectorat și voluntar, în conformitate cu prevederile Legii 78/2014.

Contractul de voluntariat prevede angajamentul de participare ca voluntar la un anumit număr de ore ales de comun acord cu organizația gazdă, în timpul programului noprmal de lucru al structurilor unde au solicitat să-și desfășoare activitatea.

Contractul de voluntariat este însoțit de:

1. cererea de înscriere ca voluntar;
2. fișa de voluntariat;
3. fișa de instruire individuală privind securitatea și sănătatea în muncă.

Prin încheierea contractului de voluntariat, voluntarul se angajează la păstrarea confidențialității informațiilor cu care intră în contact în activitatea sa, conform instruirii primite din partea organizației gazdă precum și la adopatrea unei conduite ireproșabile în timpul desfășurării activității de voluntariat, și în toate situațiile în care prezintă statutul său de voluntar, inclusiv mediile informatice.

În activitățile de recrutare și înscriere candidatul trebuie să prezinte un dosar care să cuprindă următoarele documente:

1. cerere de înscriere;
2. certificat de cazier judiciar(doar pentru persoanele care au vârstă de 18 ani);
3. copie după actul de identitate;
4. aviz psihologic;
5. act doveditor al ultimelor studii absolvite sau curs de desfășurare;
6. adeverință medicală cu mențiunea „apt pentru efort fizic”;
7. acordul părinților/tutorelui legal, doar pentru persoanele care au vârsta sub 18 ani;

Cererea de înscriere ca voluntar reprezintă solicitarea scrisă a persoanei fizice pentru participarea la activitățile de voluntariat.

Fișa de voluntariat este similară fișei postului pe care voluntarul îl încadrează.

În fișa de voluntariat, aprobată de inspectorul șef, sunt consemnate obligatoriu atribuțiile și răspunderile în domeniul securității și sănătății în muncă ce revin voluntarului.

După semnarea contractului voluntarul va urma un program de instruire inițială care, de regulă, cuprinde următoarele:

1. structura, misiunea și activitățile ISUJ Olt;
2. drepturile și responsabilitățile voluntarului;
3. regulamentele interne care stipulează implicarea voluntarului, particularizat pe tipurile de misiuni ce vor fi desfășurate;
4. regulile de securitate și sănătate în muncă;
5. regulile de ordine interioară.

 Pe durata activității de voluntariat voluntarii:

1. nu au acces la informații clasificate;
2. pot participa la probele individuale ale concursurilor profesioniste pentru situații de urgență, timpul antrenamentului în cadrul lotului și a susținerii concursurilor, considerându-se ca timp de voluntariat;
3. odată cu acceptarea deplasării la intervenție își asumă responsabulitatea de a participa la toate acțiunile pe care aceasta le impune și de a nu înceta activitatea până la sfârșitul manevrei de forțe și mijloace, având posibilitatea de a înceta lucrul numai cu aprobarea șefului său direct.

 În cadrul Inspectoratului pentru Situaţii de Urgenţă Olt,din anul 2016 și până în prezent, s-au organizat 6 serii de voluntari din cadrul programului ,,Salvatori din pasiune”, astfel:

|  |  |  |  |  |  |  |  |
| --- | --- | --- | --- | --- | --- | --- | --- |
| Voluntari seria | Înscrişi | Rămaşi | Au parcurs cursul introductiv | Au parcurs cursul prim-ajutor de bază | Au parcurs cursul de prim-ajutor calificat MODUL I | Au parcurs cursul de prim-ajutor calificat MODUL II | Au parcurs modulul/stagiul XIV din ISU 06 |
| 2016 | 8 | 0 | 8 | 8 | 2 | - | 3 |
| 2017 | 16 | 2 | 16 | 16 | 2 | - | 7 |
| 2018 | 17 | 7 | 15 | 12 | 3 | - | - |
| 2018 | 14 | 12 | 14 | 12 | 2 | - | - |
| 2019 | 24 | 18 | 18 | 18 | 4 | - | - |
| **TOTAL** | 70 | 34 | 63 | 58 | 13 | - | 10 |

 În cadrul fiecărei serii a programului ,,Salvatori din pasiune” s-au organizat diverse activități pentru pregătirea voluntarilor, după cum urmează:

* instruire privind Sănătatea şi securitatea în muncă;
* curs introductiv general;
* curs de prim-ajutor de bază;
* instruire pe linia protecţiei informaţiilor clasificate.

Voluntarii au urmat ,,Cursul de pregătire în acordarea primului-ajutor calificat, descarcerare și operațiuni de salvare", urmare a acestui faptputând încadra autospecialele de prim ajutor medical tip B2 în vederea participării la intervenții în cadrul echipajelor de intervenție de la nivelul Detașamentului de Pompieri Slatina.

Aceștia au participatla numeroase intervenții, astfel:

|  |  |  |
| --- | --- | --- |
| ANUL | NUMĂR INTERVENŢII | TOTAL INTERVENŢII |
| 2017  | 155 | 1884 |
| 2018  | 644 |
| 2019  | 806 |
| 2020  | 279 |

 Organizarea și susținerea evenimentelor de promovare a activității de voluntariat în cadrul ISUJ Olt vor avea loc permanent, cu precădere în data de 5 decembrie a fiecărui an, conform art. 7, aliniatul (3) a legii 78/2014.

 Pe durata activității de voluntariat, cât și la încheierea acesteia, la cererea voluntarului, se eliberează un certificat de voluntariat, la care este anexat un raport de activitate.

INSPECTOR ŞEF

Colonel

TĂNASE ADRIAN